
IS  BRAITHREAN  SINN  UILE. 

O,  b'àluinn  an  dacliaidli  'bhiodh  againn  's  an  l-saogh'l, 
Na-n  sguireadh-mid  còmhla  d  ar  cònnspuidean  faoin', 
'Sgu-n  abradh  gach  duine  ri  'urra,  le  bàigh, — 
Is  bràithrean  sinn  uile,  fair  dhòmhsa  do  làmh, 

Nach  brònach  an  sgeul  e,  gu-m  feum  sinn  'bhi  'strì, 
'Nuair  dh'  fhaodadh-mid  còrdadh,  's  tigh'n  beò  ann 

an  sìth ; 
Le  fàilte  's  le  furan  bu  duineil  'blii  'g  ràdh, — 
Is  bràithrean  sinn  uile,  fair  dhòmhsa  do  làmh, 

Tha  mo  chòtasa  molach,  's  tha  d'  eideadh-sa  mìn, 
Bi'dh  mise  'g  òl  uisge,  's  bi'dh  tusa  'g  òl  fion'; 
Ach  cridheachan  tairis  tha  aguinn  a  ghoàth, 
fs  bràithrean  sinn  uile,  fair  dhòuihsa  do  làmh, 

Is  beag  ort  an  cealgair,  le  feallsachd  'n  a  chrìdh' 
'S  tu  sheasadh  an  fhìrinn  's  nach  geilleadh  's  an  stri  ; 
Bi'dh  mise  ri  d'  ghualainn,  gu  buaidh  no  gu  bàs, 
Is  bràithrean  sinn  uile,  fair  dhòmhsa  do  himh. 

Cha  deanadh  tu  eucoir  air  creutair  fo'n  ghrein, 
'S  i  slighe  a'  Cheartais  a's  taitnicli'  leam  f  hein  ; 
Is  aon  sinn  'n  ar  sòlas,  'n  ar  dòchas,  's  'nar  gràdh, 
Is  bràithrean  sinn  uile,  fair  dhòmhsa  do  làmh, 

Mu'n  ghaol  'thug  do  mhàth'r  dhuit,  is  gnàth  leat  'bhi 

'luaidh, 
Fhuair  mise  'n  gràdh  ceudna  o'n  te  'tha  's  an  uaigh  ; 
Eisd  cagar  na  fìrinn  ri  iosai  's  ri  àrd, — 
Is  bràithrean  sinn  uile,  fair  dhòmhsa  do  himh. 

Is  ait  leinn  an  Ce'itean,  is  eibhinn  a  ghnìiis, 
Is  toigh  leinn  ar  dachaidh,  0,  cagailt  mo  ràin  ! — 
'S  a'  ghrian,  anns  na  speuran,  tha  'g  eirigh  gach  là, 
Is  bràithrean  sinn  uile,  fair  dhòmhsa  do  Ìàmh, 

Gu  Uiath  thig  an  Aois  oirnn',  's  an  t-Aog  air  a  cùl, 
'S  gun  dàil  theid  ar  càradh  gu  sàmhach  's  an  ùir  ; 
'S  a'  chill  ni  sinn  cadil  gu  maduinn  là  bhràth, 
Is  bràithrean  sinn  uile,  fair  dhòmhsa  do  làmh, 

Eadar.  le  Fionn. 

